Antòni Savartés

Lo canonge o abat Antòni Savartés, de son nom complet Antoine Auguste Sabarthès, nascut a Asilha (Aude) lo 27 de mai de 1854, defuntat a Limós (Aude) lo 19 de febrièr de 1944, es un clèrgue, escrivan e istorian occitan, especialista del departament d'Aude.

Biografia
Se coneis pas grand causa sus la vida de l'abat Savartés, personatge probablament pauc mediatisat en son temps. Visquèt çaquelà gaireben fins a 90 ans. L'article citarà sonque sos trabalhs. Çaquelà, de son diccionari topografic, se pòt conclure que sa lenga mairala èra pas l'occitana; rai que confonda èga e aiga, perqué los parlars audencs non coneisson probablament que cavala, mes, a prepaus de Sant Martin dels Poses, Saint-Martin-des-Puits en francés, prepausa d'escriure Saint-Martin-du-Puy en francés (Sant Martin del Puèg), aquò contra lo testimoniatge de gaireben totas las fòrmas ancianas, a l'excepcion d'una Abbé Sabarthès, Dictionnaire topographique du département de l'Aude, 1912, p. 405, legir en linha  . Aquò l'empachava pas d'aver una personalitat rigorosa e menimosa.
Dintrat al seminari de Carcassona, i faguèt los estudis e foguèt ordenat en 1878. Venguèt donc prèire de la diocèsi de Carcassona e Narbona. Après mai d'una afectacion dins de vilatges, se consacrèt a l'estudi de la societat, de la Glèisa e dels territòris administrats per aquesta; publiquèt d'obratges en latin, en occitan et en francés http://cths.fr/an/prosopo.php?id=100781.

Istorian
Antòni Savartés es una referéncia per tot çò que concernís lo departament d'Aude. Faguèt partida de las Societats Sabentas de França, en estant sòci e publicator pendent d'annadas nombrosas a la Societat d'Estudis Scientifics d'Aude, dins lo Comitat dels trabalhs istorics e scientifics, la Societat de las Arts e Sciéncias de Carcassona e la Commission arqueologica e literària de Narbona .

Comencèt en publicant d'assages nombroses sus sos trabalhs al nivèl d'escapol, en se limitant a de subjèctes precises, mes son òbra màger es sense cap de dobte lo Dictionnaire topographique du département de l'Aude publicat en 1912, obratge detalhat sus l'ensemble dels cantons e vilatges del departament, a partir de trabalhs d'archius de còps despareguts auèi, en fasent las correspóndéncias entre los noms ancians e modèrnes dels lòcs.

Publicacions principalas
 1891 : La Statue de Notre-Dame de Fontfroide
 1893 : Étude historique sur l'Abbaye de Saint-Paul de Narbonne
 1895 : Le dernier Livre vert de l'archevêque de Narbonne
 1895 : Ordre de Saint-Jean de Jérusalem ou de Malte, la Commanderie de Narbonne
 1896 : La Leude de Montréal
 1897 : Les Coutumes, libertés et franchises de Montréal
 1901 : Une date et un nom à rectifier dans la liste chronologique des abbés de Saint-Paul de Narbonne
 1902 : Inventaire des droits et revenus de l'évêché de Saint-Papoul
 1902 : Charte communale de Fendeille
 1903 : Le Concile d'Attilian
 1904 : Donation de Floranus et d'Anseria à l'Abbaye de Lagrasse
 1904 : Les Libertés et coutumes de Pexiora
 1904 : Étude sur les noms de baptême à Leucate
 1905 : Les Évêchés de la Narbonnaise en 678
 1907 : Les Abbayes de St-Laurent dans le Narbonnais
 1907 : Essai sur la toponymie de l'Aude, qui réunit : « Étude sur la toponomastique de l'Aude» et «Essai sur les cours d'eau du département de l'Aude »
 1912 : Dictionnaire topographique du département de l'Aude
 1914 : Bibliographie de l'Aude
 1920 : Cabrespine (Aude), Cabrières (Hérault)
 1920 : Les seigneurs de Palaja au XIIIe et au XIVe siècle
 1924 : Trois chartes de la commune de Limoux
 1924 : Le Couvent des Clarisses de Carcassonne
 1925 : Saint-Martin-Lys - étude OnomastiqueBulletin de la Section de géographie / Comité des travaux historiques et scientifiques, St Martin-Lys - étude Onomastique https://gallica.bnf.fr/ark:/12148/bpt6k5869840n/f255.item|site=gallica.bnf.fr periodic https://teuliere.github.io/temps/temps.html 
 1930 : Les manuscrits consulaires de Limoux, Aude
 1939 : Histoire du clergé de l'Aude de 1789 à 1803
 1941 : Les Saintes reliques conservées dans l'église Saint-Martin de Limoux 

Distincions

Véser tanben
Articles connèxes
 diocèsi de Carcassona e Narbona

Ligams extèrnes
 http://cths.fr/an/prosopo.php?id=100781
 Abbé Sabarthès, Dictionnaire topographique du département de l'Aude, 1912, p. 1, legir en linha  

Nòtas e referéncias